തിരുവനന്തപുരം: ഗുരുവായൂര് ദേവസ്വത്തിലെ ഒഴിവുകള്: ഒ.എം.ആര് പരീക്ഷ അഞ്ചിന് തിരുവനന്തപുരം: ഗുരുവായൂര് ദേവസ്വത്തിലേക്കുള്ള റസിഡന്റ് മെഡിക്കല് ഓഫീസര് ഗുരുവായൂര് ദേവസ്വം മെഡിക്കല് സെന്റര് കാറ്റഗറി നമ്ബര്122020, അസിസ്റ്റന്റ് എഞ്ചിനീയര് സിവില് കാറ്റഗറി നമ്ബര്402020, കൊച്ചിന് ദേവസ്വം ബോര്ഡിലേക്കുള്ള സിസ്റ്റം മാനേജര് കാറ്റഗറി നമ്ബര്322020 എന്നീ തസ്തികകളില് നിയമനത്തിന് അപേക്ഷിച്ചവര്ക്ക് സെപ്റ്റംബര് അഞ്ചിന് ഞായറാഴ്ച ഉച്ചയ്ക്ക് 1.30 മുതല് 3.15 വരെ തൃശ്ശൂര് ജില്ലയിലെ വിവിധ കേന്ദ്രങ്ങളില് ഒ.എം.ആര് പരീക്ഷ നടത്തും. പരീക്ഷയുടെ അഡ്മിഷന് ടിക്കറ്റുകള് കേരള ദേവസ്വം റിക്രൂട്ട്മെന്റ് ബോര്ഡിന്റെ ഔദ്യോഗിക വെബ്സൈറ്റായ www.kdrb.kerala.gov.in ല് ദേവജാലിക പ്രൊഫൈലില് ലഭ്യമാണ്. ഉദ്യോഗാര്ത്ഥികള് അഡ്മിഷന് ടിക്കറ്റും കേരള ദേവസ്വം റിക്രൂട്ട്മെന്റ് ബോര്ഡ് അംഗീകരിച്ച തിരിച്ചറിയല് രേഖയുടെ അസ്സലും സഹിതം പരീക്ഷ തുടങ്ങുന്നതിന് അര മണിക്കുര് മുമ്ബേ പരീക്ഷാ കേന്ദ്രത്തില് ഹാജരാകണം. വൈകിയെത്തുന്ന ഉദ്യോഗാര്ത്ഥികളെ പരീക്ഷ എഴുതാന് അനുവദിക്കില്ല.